'प्रसाद-२' लाई प्रदर्शनको बाटो खुल्यो
चैत २४ गते रिलिज मिति तोकिएको 'प्रसाद-२' लाई प्रदर्शनको बाटो खुलेको छ । लेनदेन विवादका कारण अदालतमा मुद्दा पुगी चलचित्रको प्रदर्शन रोकिएको थियो ।
काठमाडौँ — चैत २४ गते रिलिज मिति तोकिएको 'प्रसाद-२' लाई प्रदर्शनको बाटो खुलेको छ । लेनदेन विवादका कारण अदालतमा मुद्दा पुगी चलचित्रको प्रदर्शन रोकिएको थियो ।निर्माता केशव पाण्डेले फिल्मको प्रदर्शन रोक्न निवेदन दिएपछि उच्च अदालत पाटनले गत चैत २० गते अन्तरिम आदेश दिएको थियो ।तर उच्च अदालत पाटनका न्यायाधीशद्वय राजेन्द्र खरेल र विमल सुवेदीको संयुक्त इजलासले सोमबार यसअघिको अन्तरिम आदेशलाई निरन्तरता नदिएको हो । 'प्रसाद-२' निर्माण गर्ने इजाजत निवेदक केशव पाण्डेले पाएको नभई सुलभ थापा प्रोडक्सनले पाएकाले निवेदक र निर्माता कम्पनीबीच भएको असार २७ गते भएको सम्झौताका सम्बन्धमा अन्य कानुनी उपचार अपनाउन सकिने आदेशमा उल्लेख छ । निर्माता पाण्डेले ९० प्रतिशत स्वामित्व रहेको फिल्म आफ्नो अनुमति बिना नै प्रदर्शन गर्न लागेको भन्दै अदालतमा निवेदन दिएका थिए ।